Խնդրե՛մ, նայե՛ք, թե ի՛նչ էին անում, ինչո՛վ զբաղվում ՀՀ ԱԺ-ում. հե՜չ «կարտոշկա» էին դրել, «ժարիտ» անում: Լուրջ-լուրջ դեմքերով, 20-30 տարի անընդմեջ ԱԺ-ից քայլ իսկ երբևէ չարած, իրենց ասելով՝ դպրոց ավարտած անգամ բուհ պրծած մարդիկ հավաքվել, «կարտոշկի» շուրջը «բազար» էին անում, «կարտոշկեն» առնում, «ժարիտ» էին անում, անունը նիստ ու նստաշրջան դնում: Ու մեկը չկար էդ պերճ սրահում, որ ասեր դրանց. «Ա՛յ գործընկերներ, մենք մեզնից ի՞նչ ենք ախր ներկայացնում, որ մեզ իրավունք ենք վերապահում որոշելու, թե ով ինչ խավի պիտի պատկանի, ու ով ինչ պիտի ուտի կամ չուտի. մենք հո Աստվա՞ծ չենք. լրիվ հակառա՛կը, մենք… դեպուտատ ենք»: